พระราชบัญญัติกู้เงินเพื่อพัฒนาการศึกษาโรงเรียนมัธยมแบบประสม พ.ศ. 2514
ประกาศวันที่ 1971-04-27

content: พระราชบัญญัติ กู้เงินเพื่อพัฒนาการศึกษาโรงเรียนมัธยมแบบประสม พ.ศ. ๒๕๑๔
content: ภูมิพลอดุลยเดช ป.ร. ให้ไว้ ณ วันที่ ๑๔ เมษายน พ.ศ. ๒๕๑๔ เป็นปีที่ ๒๖ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรกู้เงินเพื่อพัฒนาการศึกษาโรงเรียนมัธยมแบบประสม จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า "พระราชบัญญัติกู้เงินเพื่อพัฒนาการศึกษาโรงเรียนมัธยมแบบประสม พ.ศ. ๒๕๑๔"
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้กระทรวงการคลังมีอำนาจกู้เงินจากธนาคารแห่งประเทศไทย โดยวิธีออกพันธบัตรและหรือตราสารอย่างอื่นเป็นคราว ๆ ตามที่ต้องการเป็นจำนวนเงินรวมทั้งสิ้นไม่เกินเจ็ดล้านเจ็ดแสนดอลลาร์สหรัฐอเมริกา ทั้งนี้ ตามข้อกำหนดและเงื่อนไขที่ตกลงกันเพื่อพัฒนาการศึกษาโรงเรียนมัธยมแบบประสม
sectionNo: 3
content: เงินกู้ตามวรรคหนึ่งให้นำเข้าบัญชีเงินคงคลัง บัญชีที่ ๑ ตามกฎหมายว่าด้วยเงินคงคลังในลักษณะเงินฝากเพื่อจ่ายตามโครงการพัฒนาการศึกษาโรงเรียนมัธยมแบบประสม หรือจ่ายเป็นเงินตราต่างประเทศตามโครงการดังกล่าว แล้วแต่กรณี
sectionNo: 4
content: มาตรา ๔ การกู้เงินตามมาตรา ๓ ให้กระทรวงการคลังชำระดอกเบี้ยในอัตราไม่เกินร้อยละศูนย์จุดเจ็ดห้าต่อปี และให้ชำระต้นเงินคืนภายในห้าสิบปีนับแต่วันกู้เงินครั้งแรก
sectionNo: 5
content: มาตรา ๕ ให้กระทรวงการคลังกู้เงินรายนี้ได้ภายในเจ็ดปีนับแต่วันที่พระราชบัญญัตินี้ใช้บังคับ
sectionNo: 6
content: มาตรา ๖ ให้รัฐมนตรีว่าการกระทรวงการคลังรักษาการตามพระราชบัญญัตินี้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากรัฐบาลมีโครงการพัฒนาการศึกษาโรงเรียนมัธยมแบบประสม โดยต้องใช้จ่ายเงินส่วนหนึ่งเป็นเงินตราต่างประเทศซึ่งต้องขอกู้จากธนาคารแห่งประเทศไทย
content: จึงสมควรตราพระราชบัญญัติฉบับนี้เพื่อให้กระทรวงการคลังมีอำนาจกู้เงินตราต่างประเทศจากธนาคารแห่งประเทศไทย